ΓΡΑΠΤΗ ΕΡΩΤΗΣΗ E-1630/97 υποβολή: Jean-Antoine Giansily (UPE) προς την Επιτροπή (14 Μαΐου 1997)

Θέμα: Το μέλλον των διπλωμάτων ευρεσιτεχνίας στην Ευρώπη

Το θέμα της μετάφρασης των ευρωπαϊκών διπλωμάτων ευρεσιτεχνίας εμφανίζεται ως γενικότερο πρόβλημα το οποίο τίθεται σε όλες τις χώρες της Ευρωπαϊκής ώνωσης 7 η Ευρωπαϊκή Υπηρεσία Διπλωμάτων Ευρεσιτεχνίας τάσσεται υπέρ της κατάργησης της υποχρέωσης μετάφρασης των ευρωπαϊκών διπλωμάτων ευρεσιτεχνίας, προκειμένου να μειωθεί το κόστος τους, διότι η μετάφραση θα στοίχιζε υπερβολικά (από 20 έως 25% του συνολικού κόστους). Κατά την άποψη της Υπηρεσίας, θα έπρεπε να καταβληθεί προσπάθεια για τη διευκόλυνση της προστασίας των καινοτομιών στην Ευρώπη. Μολονότι το θέμα του κόστους είναι ασφαλώς σημαντικό, δεν είναι σε καμιά περίπτωση καθοριστικό και δεν φαίνεται κατ' αρχάς παράδοξο ο κατόχος διπλώματος ευρεσιτεχνίας να επιβαρύνεται με κάποιο κόστος, σε αντιστάθμιση του μονοπωλίου του.

Δεν νομίζει η Επιτροπή ότι ένας τρόπος συμμετοχής στη διαδικασία μείωσης του κόστους των διπλωμάτων ευρεσιτεχνίας, χωρίς ωστόσο να καταργούνται εντελώς οι μεταφράσεις, θα ήταν η προώθηση ενός μηχανισμού μείωσης της έκτασης των προς μετάφραση κειμένων, δεδομένου ότι μία παρόμοια λύση, σε συνδυασμό με τις τεχνικές προόδους στο ούν επίσης υπόψη 50 γαλλόφωνες χώρες σε όλον τον κόσμο, δηλαδή κάπου 450 - 500

εκατομμύρια άτομα), και τέλος τα γερμανικά για τις χώρες με γερμανική γλώσσα και κουλτούρα, καθώς και τις χώρες εκείνες της Κεντρικής κυρίως Ευρώπης όπου η γερμανική γλώσσα αποτελεί εκ των πραγμάτων μία γνήσια γλώσσα κοινής επικοινωνίας;

Η πρόταση αυτή θα μπορούσε να υποστηριχθεί από το γεγονός ότι οι παραπάνω τρεις γλώσσες αφορούν τους τρεις σημαντικότερους πληθυσμούς της Ευρωπαϊκής ώνωσης;

Απάντηση του κ. Monti εξ ονόματος της Επιτροπής (10 Ιουνίου 1997)

Κατ' αρχάς η Επιτροπή θέλει να υπενθυμίσει ότι η ευρωπαϊκή υπηρεσία διπλωμάτων ευρεσιτεχνίας είναι διακυβερνητικός οργανισμός που συστάθηκε με τη σύμβαση του Μονάχου για το ευρωπαϊκό δίπλωμα ευρεσιτεχνίας το 1973, της οποίας όλα τα κράτη μέλη αποτελούν συμβαλλόμενα μέρη, αλλά όχι η ίδια η Κοινότητα. Η Κοινότητα διαθέτει έδρα παρατηρητή στο διοικητικό συμβούλιο της ευρωπαϊκής οργάνωσης διπλωμάτων ευρεσιτεχνίας αλλά δεν διαθέτει δικαίωμα ψήφου.

Η Επιτροπή συμμερίζεται τη γνώμη του αξιότιμου μέλους όσον αφορά την αναγκαιότητα να μειωθεί το κόστος της μετάφρασης των ευρωπαϊκών διπλωμάτων ευρεσιτεχνίας.

Στο πλαίσιο των διαβουλεύσεων που ακολούθησαν την έκδοση του πράσινου βιβλίου για την καινοτομία το1995 ((Έγκρ, (95) 688 τελικό )),υποβλήθηκαν στην Επιτροπή πολλά σχόλια που υπογράμμιζαν ότι το κόστος του ευρωπαϊκού δικαιώματος ευρεσιτεχνίας αυτή τη στιγμή είναι εξαιρετικά υψηλό και αποτελεί φραγμό στην προώθηση της καινοτομίας και της ανταγωνιστικότητας της ευρωπαϊκής βιομηχανίας, ιδίως για τις μικρομεσαίες επιχειρήσεις. Υποχρεώνει επίσης τις επιχειρήσεις να περιορίζουν τον αριθμό των κρατών μελών στα οποία προστατεύουν τις ευρεσιτεχνίες τους, πράγμα που μπορεί να έχει επιπτώσεις στη λειτουργία της εσωτερικής αγοράς και τις συνθήκες ανταγωνισμού.

Οι χρήστες του συστήματος διπλωμάτων ευρεσιτεχνίας υπογράμμισαν ότι ένα σημαντικό τμήμα του συνολικού κόστους της επίτευξης και διατήρησης σε ισχύ ενός ευρωπαϊκού διπλώματος ευρεσιτεχνίας (37% ή κατά μέσο όρο 22.500 DM ανά δίπλωμα ευρεσιτεχνίας) οφείλεται από τις ισχύουσες απαιτήσεις μετάφρασης του συνόλου του διπλώματος ευρεσιτεχνίας σε όλες τις γλώσσες των επιλεγέντων συμβαλλομένων κρατών. Εξάλλου,ορισμένες φορές αμφισβητείται η χρησιμότητα των μεταφράσεων, εφόσον οι παραγόμενες από τις επιχειρήσεις μεταφράσεις παγίως χρησιμοποιούνται ελάχιστα.

Η Επιτροπή εκφράζει ανησυχία από την κατάσταση αυτή και επιθυμεί την εξεύρεση μιας ισορροπημένης λύσης στο πρόβλημα αυτό, στο πλαίσιο του σεβασμού της ισότητας όλων των γλωσσών της Κοινότητας.

Πρόσφατα προτάθηκαν διάφορες λύσεις από την ευρωπαϊκή υπηρεσία διπλωμάτων ευρεσιτεχνίας και οι οποίες αυτή τη στιγμή συζητούνται στο πλαίσιο του διοικητικού συμβουλίου της οργάνωσης αυτής. Η ιδέα που αποτελεί τη βάση των διαφόρων προτάσεων δεν συνίσταται στη θέσπιση διάκρισης μεταξύ των γλωσσών δημοσίευσης των χορηγούμενων ευρωπαϊκών διπλωμάτων ευρεσιτεχνίας, αλλά στη μείωση, σε μεγάλο βαθμό, του όγκου των εγγράφων προς μετάφραση προς όλες τις γλώσσες. Σύμφωνα με ορισμένες εκτιμήσεις, οι λύσεις αυτές θα μπορούσαν να μειώσουν σε ποσοστό μέχρι 80% το κόστος των μεταφράσεων των ευρωπαϊκών διπλωμάτων ευρεσιτεχνίας.

Η Επιτροπή δεν μπορεί παρά να ενθαρρύνει τα κράτη τα οποία υπέγραψαν τη σύμβαση του Μονάχου να λάβουν, το συντομότερο δυνατό, μία απόφαση στο πλαίσιο της ευρωπαϊκής οργάνωσης των διπλωμάτων ευρεσιτεχνίας.

Εξάλλου, λαμβανομένης υπόψη της σημασίας των ευρωπαϊκών διπλωμάτων ευρεσιτεχνίας για την διαδικασία καινοτομίας στην Ευρώπη, η Επιτροπή θα δημοσιεύσει κατά το τρέχον έτος ένα πράσινο βιβλίο για το κοινοτικό δίπλωμα ευρεσιτεχνίας και το σύστημα των διπλωμάτων ευρεσιτεχνίας στην Ευρώπη. Στόχος είναι να υπολογιστεί η αναγκαιότητα νέων κοινοτικών πρωτοβουλιών στον τομέα των διπλωμάτων ευρεσιτεχνίας και σε καταφατική περίπτωση να προβλεφθεί το περιεχόμενό τους. Η Επιτροπή θα αποφασίσει για τη συνέχεια που θα δοθεί στο πλαίσιο της διαδικασίας διαβούλευσης με τους ενδιαφερομένους κύκλους, περιλαμβανομένου του Κοινοβουλίου. Το πρόβλημα των μεταφράσεων θα εξετασθεί επίσης στο πλαίσιο του πράσινου βιβλίου.